Imtella' Novembru 16, 2021 - Aġġornata 16 Ta' Novembru, 2021 6:59pm Il-forzi tal-ordni Pollakki, flimkien ma' truppi tal-armata, kellhom jużaw il-gass tad-dmugħ u kanuni tal-ilma wara li immigranti li qed jipprovaw jidħlu fil-pajjiż mill-fruntiera mal-Belarus bdew iwaddbu l-ġebel. Il-gvern Pollakk qed jakkuża lill-Belarus li qed tipprova toħloq instabbiltà fir-relazzjonijiet mal-Unjoni Ewropea, billi tħalli immigranti jaqsmu lejn il-Polonja. Għal dawn l-aħħar ġimgħat, eluf ta' immigranti mill-Afrika, l-Afganistan u l-Lvant Nofsani intbagħtu mal-fruntiera tal-Belarus, bil-gvern Pollakk jibgħat it-truppi tiegħu mal-fruntiera biex ma jħallux l-influss tal-immigranti jidħlu l-Polonja.